User:S S Sifat

চোখগেলো | Common Hawk Cuckoo


দেশী কালো কোকিলের মত মিষ্টি ডাক কিন্তু অতটা জোড়ালো না। মোটামুটি ১ মিটার দূরে গেলেই মিলিয়ে যায় বাতাসে এমন ক্ষীন স্বরে ডাকে। এ পাখির বাংলা নাম: “চোখগেলো”, ইংরেজি নাম: “কমন হাক কুক্কু”, (Common Hawk Cuckoo), বৈজ্ঞানিক নাম: “হাইরোকক্সিস ভেরিয়াস”, (Hierococcyx varius), গোত্রের নাম: কুকুলিদি।

বাসস্থান ও স্বভাব (Habitat & nature)
শীতকালে এরা সাধারনত চোখে পড়ে না। কিন্তু বসন্ত এলেই গাছের উঁচু ডালে ডালে এদের বসে থাকতে দেখা যায়। সাধারণত ঘন সবুজ বনে এদের দেখা যায় আর বাসা বাধে গাছের উঁচু অংশেএ কোটরে বা দুটি ডালের মাঝের খাঁজে। পারতপক্ষে এরা মাটিতে নামে না। গাছে গাছে কিংবা শূন্যে ওড়াউড়ি করেই সময় কাটায়। পতঙ্গ ভক্ষণের লোভে ঝোপ-জঙ্গলের কাছাকাছি বেশিরভাগ সময় উড়ে বেড়াতে দেখা যায়। দেখা যায় রসালো নরম ছোট ফল গাছের আশপাশেও।এদের খাবার এর তালিকায় রয়েছে  কীটপতঙ্গ, পোকামাকড়, ছোটখাটো সরীসৃপ। ছোট নরম ফল-ফলাদিও খায়।  নিজেরা বাসা বাঁধতে জানে না। জ্ঞাতিভাই কোকিলের মতো পরের বাসায় ডিম পেড়ে পালিয়ে যায়। বেশিরভাগ সময় ডিম পাড়ে একটি। ডিম পাড়ে ঘুঘু, ফিঙ্গে, হলদে পাখির বাসায়।

বাহ্যিক গঠন (Exterior)
এরা লম্বায় ৩৩-৩৪ সেন্টিমিটার। ঠোঁট তীক্ষ। ঠোঁটের ডগা কালো বাদবাকি হলদেটে সবুজ। মাথা থেকে লেজের প্রান্ত পর্যন্ত ধূসর। তবে লেজের ওপর কিছু কালো বলয় রয়েছে। গলার নিচ থেকে বুক পর্যন্ত লালচে বাদামি। বুকের দু’পাশে সরু বাদামি দাগ। চোখের তারা, বলয় হলুদ। পা, আঙুল হলুদ। স্ত্রী-পুরুষ দেখতে একই রকম।

প্রজনন (Breeding)
সাধারণত একাকী বিচরণ করে। প্রজনন সময় ঘনিয়ে এলে জোড়ায় জোড়ায় দেখা যায়। মার্চ থেকে জুন মাস এদের প্রজন ঋতু। অন্যের বাসায় ডিম পাড়ে বলে সঠিক ডিম ফোটার সময় নির্ধারণ করা যায় নি। তবে একটি ডিম ফুটে বাচ্চা হলে সেই বাচ্চাকে হিংসুটে বাচ্চা বলা যেতে পারে। কারণ সে ডিম থেকে বেড় হয়েই নিজের শরীরের সমস্ত শক্তি দিয়ে অন্য সকল ডিম গুলোকে বাসা থেকে বের করে দেয় বা ফেলে দেয়। এ যেনো প্রকৃতির এক নির্মম নিষ্ঠুরতা।

Category:Birds of bangladesh